**Informasjonsskriv- sommerklubb for 5. og 6.klasse Uke 25**

Velkommen til årets sommerklubb 😊 Nedenfor finner dere informasjon om uken.

Sommerklubben er helt gratis og sponset av midler fra Bufdir (barne, -ungdoms- og familiedirektoratet). Vi blir 55 barn denne uken. Hvis dere ikke ønsker å benytte dere av plassen må dere gi beskjed snarest, da vi har flere barn på venteliste. Det er bindene påmelding, og barna må være med hele uken. Barna må ha med seg mat og drikke alle dager unntatt onsdag. Klær etter vær er også fint, husk solkrem hvis vi er heldig med været! Lommepenger kan være lurt å ta med hvis de vil kjøpe seg is/godteri/mat/drikke.

Vi er 3 voksne på gruppen denne uken. På mandag og tirsdag er det lagt opp til selvvalgte aktiviteter. Dette gjelder også onsdag fram til kl.11. Vi tar opprop på morgenen disse dagene, men siden barna beveger seg fritt rundt på arenaen vil vi ikke ha oversikt om noen barn f.eks velger å reise hjem tidligere, går på butikken, etc. Dette til info!
Timeplan:
**Mandag og tirsdag:** Oppmøte kl. 9 inne på Gausdal Arena, i trappen ned til biblioteket. Her vil vi informere kort om dagen før vi fordeler oss på ulike steder.

Kurs:

1. Street-art (trykk på t-skjorter) klasserom B206/B207 i 2.etg. på Gausdal Arena. Deles inn i 4 ulike grupper-10 barn på hver gruppe, slik at man får tilbud mandag eller tirsdag før/etter lunsj. Inndeling av grupper skjer på mandag morgen. Alle som har søkt om dette på førsteplass får tilbud. Ta gjerne med en malefrakk eller en t-skjorte som det ikke er så farlig å søle på. Når man ikke er på kurs, kan man da være i flerbrukshallen fram til lunsj, eller på ungdomsklubben eller Linflåa etter lunsj.
2. Kodekurs med [learnist](https://learnist.no/?utm_term=%2Blearnist&utm_campaign=Brand&utm_source=adwords&utm_medium=ppc&hsa_acc=9371569121&hsa_cam=11013685344&hsa_grp=111074187074&hsa_ad=567472418125&hsa_src=g&hsa_tgt=kwd-915692134230&hsa_kw=%2Blearnist&hsa_mt=b&hsa_net=adwords&hsa_ver=3&gclid=CjwKCAjwkYGVBhArEiwA4sZLuIETrcOGcXv6DFvSMmLByd6vzd-mRdcqA0iGtNMmc3HFELAbZiDeAxoC0MkQAvD_BwE) på Frivilligsentralen mandag og tirsdag kl.12-15. Man må være med begge dagene. Ha med egen laptop eller nettbrett, eller lån ipad av oss. De som er påmeldt kodekurs, vil få egen sms om dette. Før kodekurs er det lagt opp til aktivitet i hallen.

De som ikke valgte kurs:
Kl.9-11.30: Åpen hall med trampoline og ballaktiviteter

Kl. 12-15: Fotball på Linflåa eller ungdomsklubb. Lov å ha med egen laptop/nettbrett hvis man vil game. Man kan også spille biljard, bordtennis, div.spill, høre på musikk++

Utstyrsarenaen er åpen, så man kan låne utstyr som fotballer, basket, boccia og kubb.

**Onsdag:**
Kl.9-11: Frivillig oppmøte med selvvalgte aktiviteter på ungdomsklubben og Frivilligsentralen.
Kl.11: Pizzalunsj i kantinen på Gausdal Arena før vi går til kultursalen.
Kl.1230-1500: Bygdekinoen viser filmen "Jurrasic World: Domination". OBS! Den kan kanskje være litt skummel for noen og har anbefalt aldersgrense 12 år. Vi er voksne til stede.
Vi spiser pizza og ser på kino med ungdomsgruppen denne dagen. Lov å ta med kinogodteri!

**Torsdag:**
RUSH Trampolinepark i Hamar. Avreise med buss fra Gausdal Arena kl.10. Retur kl. 14.Møt opp i god tid!Ungdomsgruppen blir også med denne dagen, men i egen buss. Husk å levere egenerklæring, slik at barnet får lov til å hoppe. Fylles ut her:
<https://rushnor.booknow.software/no/bnow__newwaiver?site=a0I1t000000NLpc>
Ta gjerne med sklisokker om dere har det, hvis ikke så kjøper vi inn dette.
Denne dagen må barna ha med mat og drikke. Det er ikke lov å spise medbrakt mat på RUSH. Dette må gjøres utenfor RUSH eller på bussen. Det er lov å ha med penger å kjøpe mat/drikke/is denne dagen. Sens sms til Tine om barnet skal gå på/av i Follebu.

**Fredag:**
Hunderfossen Familiepark. Avreise med buss fra Gausdal Arena 09.30. Retur kl. 15.00. Møt opp i god tid! Barna vil gå alene på Hunderfossen. De voksne vil ha base ved grillene. Her kan vi passe på sekkene og spise lunsj med barna. Vi ønsker at alle barn skal innom oss til kl. 12, slik at vi kan spise felles lunsj. Vi hjelper til med grilling om noen ønsker dette. Sens sms til Tine om barnet skal gå på/av i Follebu.

Ta kontakt med Tine Andersen tlf. 960 12 521 for spørsmål.